CELEX: 62017TN0242
Language: et
Date: 2017-04-25 00:00:00
Title: Kohtuasi T-242/17: 25. aprillil 2017 esitatud hagi – SC versus Eulex Kosovo

17.7.2017   
            
            
               ET
            
            
               Euroopa Liidu Teataja
            
            
               C 231/28
            
         25. aprillil 2017 esitatud hagi – SC versus Eulex Kosovo
   (Kohtuasi T-242/17)
   (2017/C 231/35)
   Kohtumenetluse keel: inglise
   
      Pooled
   
   
      Hageja: SC (esindajad: advokaadid L. Moro ja A. Kunst)
   
      Kostja: Eulex Kosovo
   
      Nõuded
   
   Hageja palub Üldkohtul:
   
               —
            
            
               tuvastada, et kostja on rikkunud oma lepingulisi ja lepinguväliseid kohustusi hageja ees;
            
         
               —
            
            
               tunnistada 2016. aasta sisekonkurss, mistõttu hageja lepingut ebaseaduslikult ei pikendatud, ebaseaduslikuks;
            
         
               —
            
            
               mõista hageja kasuks välja hüvitis kahju eest, mis talle tekitati tema lepingu ebaseadusliku pikendamata jätmise tõttu, 19 kuu „palga ja päevarahade kohanduste“ ning palgatõusu eest rubriigi „Rahvusvaheliste töötajate tasustamine“ ja „Hüvitiste hinnanguline tase“ all;
            
         
               —
            
            
               mõista hageja kasuks välja hüvitis mittevaralise kahju eest, mis ta kandis seoses kostja ebaseaduslike tegude ja otsustega;
            
         
               —
            
            
               mõista kõik kohtukulud välja kostjalt.
            
         
      Väited ja peamised argumendid
   
   Hageja esitab hagi põhjenduseks viis väidet.
   
               1.
            
            
               Esimene väide, et on rikutud standardmenetluse (Standard Operating Procedure – SOP) artikleid 4 ja 6, mis käsitlevad juhtimise põhimõtete ning ülesannete ja kohustuste ümberhindamist ning milles on vastavalt välja toodud juhtimise põhimõtted, juhi ülesanded ja kohustused, ning töötajate valiku standardmenetluse artikleid 5 (põhimõtted) ja 7 (valikud), eelkõige artikli 7 punkti 1 alapunkte a ja b, artikli 7 punkti 2 alapunkte c, f ja k ning artikli 7 punkti 3 alapunkti c (lepingulist laadi rikkumised).
            
         
               2.
            
            
               Teine väide, et on rikutud töötajate valiku standardmenetluse artikli 7 punkti 2 alapunkti f ning artikli 7 punkti 3 alapunkti c, samuti kostja käitumisjuhiste artikli 3 lõiget 2, lepinguliste õigluse ja heausksuse põhimõtteid (lepingulised rikkumised) ning hageja õigust heale haldusele vastavalt EL-i harta artiklile 41 (lepinguvälised rikkumised).
            
         
               3.
            
            
               Kolmas väide, et on rikutud erapooletuse põhimõtet ja hageja õigust heale haldusele.
            
         
               4.
            
            
               Neljas väide, et on rikutud hageja õigust headele ja õiglastele töötingimustele (EL-i harta artikkel 31), 26. jaanuari 2011. aasta memorandumi otsust (sõiduoskuse hindamise kehtestamise ettepanek) ja nõudeid, mis on kehtestatud 2014. aasta panuse andmise üleskutses, ning hea halduse põhimõtet.
            
         
               5.
            
            
               Viies väide, et on rikutud õigust headele ja õiglastele töötingimustele (EL-i harta artikkel 31).